*Slovenski državni holding, d. d. (SDH) išče kandidata*

***za študentsko delo na področju upravljanja s človeškimi viri in korporativnega komuniciranja (M/Ž).***

Slovenski državni holding, d. d. je podjetje v 100% državni lasti, katere glavne naloge so upravljanje kapitalskih naložb RS in SDH, vodenje postopkov prodaj kapitalskih naložb in sodelovanje v postopkih denacionalizacije.

**Delo bo potekalo na naslednjih področjih:**

* Pomoč pri izvajanju projektov s področja upravljanja s človeškimi viri in splošnimi posli družbe,
* Pomoč pri izvajanju projektov s področja internega komuniciranja, korporativnega komuniciranja in izobraževalnih dogodkov.

**Od kandidatov pričakujemo:**

* Da imajo večinoma zaključene študijske obveznosti na ravni druge bolonjske stopnje Ekonomske fakultete (prednost imajo študenti smeri poslovodenje in organizacija, trženje, denar in finance ali management, in so časovno razpoložljivi);
* Odlično znanje angleškega jezika na ravni C1 ali vsaj B2;
* Znanje računalniških program v okviru Microsoft Office (predvsem Word, Excel in Power Point);
* Osnovno poznavanje dejavnosti, s katerim se ukvarja SDH, predvsem upravljanje kapitalskih naložb;
* Osnovna znanja delovanja družabnih omrežij in poslovnega komuniciranja z različnimi deležniki;
* Izkušnje ali znanja s področja upravljanja s človeškimi viri;
* Organizacijske in komunikacijske sposobnosti;
* Motiviranost in pozitivno naravnanost;
* Samoiniciativnost pri delu, skrbnost ter odgovornost;
* Da niso pravnomočno obsojeni zaradi naklepnega kaznivega dejanja, ki se preganja po uradni dolžnosti in niso obsojeni na nepogojno kazen zapora v trajanju več kot šest mesecev;
* Da zoper njih ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
* Da so državljani RS in imajo status študenta.

**Ponujamo:**

* Mesečno plačilo preko študentskega servisa.
* Delo v prijetnem, urejenem in dinamičnem kolektivu.
* Možnost pridobivanja znanj in izkušenj na več področjih.
* Možnost priprave magistrskega dela s področij upravljanja kapitalskih naložb države in korporativnega upravljanja in usmerjanja pri tem.

Delo bo predvidoma potekalo 3 dni tedensko po 6 delovnih ur na sedežu družbe oziroma po dogovoru. V besedilu oglasa uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Če želite postati član našega tima, nam čimprej pošljite predstavitev v obliki življenjepisa (Europass), prav tako pa priložite tudi motivacijsko pismo v slovenskem in angleškem jeziku. Predstavitev pošljite po e-pošti na naslov: mojca.ivanusa@sdh.si **najkasneje do 7. oktobra 2020**. Kandidati morajo vlogi priložiti tudi izjavo, s katero izrecno dovoljujejo obdelavo in uporabo svojih osebnih podatkov. Vse podatke, vsebovane v prijavah, bo družba SDH, d. d., brezpogojno varovala ter ravnala z njimi v skladu z Zakonom o varstvu osebnih podatkov (ZVOP-1, Ur. list RS, št. 86/2004 in drugi).

*Slovenski državni holding, d. d.*

*www.sdh.si*